

**REPUBLIKA HRVATSKA**

**VUKOVARSKO SRIJEMSKA ŽUPANIJA**

**OPĆINA NEGOSLAVCI**

**Općinski načelnik**

**KLASA:** 320-01/22-01/02

**URBROJ:** 2196-19-01-22-01

**Negoslavci**, 11.10.2022. godine

Na temelju članka 32., stavka 2., točke 2. Statuta Općine Negoslavci („Službeni glasnik Općine Negoslavci” broj 01/22), Općinski načelnik Općine Negoslavci dana 11.10.2022. godine donosi

**PRAVILNIK**

**o financiranju analize tla na području Općine Negoslavci**

**Članak 1.**

**Ovim se pravilnikom propisuju uvjeti i način financiranja ispitivanja i analize tla (u daljnjem tekstu: analiza tla) koji će se financirati iz Proračuna Općine Negoslavci.**

**Članak 2.**

**Financiranjem analize tla, koja ima za cilj na osnovu agrokemijskih pokazatelja utvrditi preporuke za gnojidbu na području Općine Negoslavci.**

**Analiza tla omogućuje procjenu vrste i doze gnojiva za nadoknadu pojedinog hranjivog elementa u tlu, obzirom na njegovu raspoloživost, stanje i fenofazu usjeva, te planirani prinos usjeva.**

**Članak 3.**

**Analiza tla obuhvaća:**

**- uzimanje uzorka tla,**

**- laboratorijska analiza tla,**

**- izrada preporuke za gnojidbu**

**Članak 4.**

**Općina Negoslavci financirat će analizu tla mještanima koji udovoljavaju slijedećim uvjetima (u daljnjem tekstu: korisnici):**

**- da imaju prebivalište na području Općine Negoslavci,**

**- da na području Općine Negoslavci imaju registriran OPG upisan u Upisnik**

**poljoprivrednih gospodarstava,**

**- da se zemljište za koje se vrši analiza tla nalazi na području Općine Negoslavci .**

**Članak 5.**

**Uslugu analize tla na temelju zaključenog ugovora s Općinom Negoslavci, obavlja ovlaštena laboratorija Labosan d.o.o. i za korisnike je besplatna, budući ju u cjelokupnom iznosu financira Općina Negoslavci.**

**Članak 6.**

**Općina Negoslavci će na svojim mrežnim stranicama objaviti obavijest zainteresiranim korisnicima za podnošenje Zahtjeva za financiranje analize tla.**

**Korisnici su dužni Općini Negoslavci podnijeti zahtjev za financiranje analize tla koji je sastavni dio ovog Pravilnika.**

**Članak 7.**

**Općina Negoslavci će financirati po jedan uzorak analize svakom OPG-u koji ispunjava uvjete iz članka 4. ovog Pravilnika.**

**Članak 8.**

**Na temelju zahtjeva, Općina će izraditi prijedlog korisnika za financiranje, a konačnu odluku o prihvaćanju prijedloga donosi Općinski načelnik Općine Negoslavci.**

**Zaključak o prihvaćanju prijedloga se dostavlja ovlaštenom laboratoriju na temelju kojega će se pristupiti provođenju analize tla.**

**Članak 9.**

**Ovaj Pravilnik stupa na snagu osmoga dana od dana objave u Službenom glasniku Općine Negoslavci.**

**OPĆINSKI NAČELNIK**

**Dušan Jeckov**